SET ปิดเช้าบวก 3 จุด พักฐานคล้ายภูมิภาค หลัง “บอนด์ยีลด์” เร่งตัวขึ้น
SET ปิดเช้าบวก 3 จุด พักฐานคล้ายภูมิภาค หลัง “บอนด์ยีลด์” เร่งตัวขึ้น
9 มี.ค. 2564

ผู้สื่อข่าวรายงานว่า ดัชนีตลาดหุ้นไทยช่วงเช้าปิดที่ระดับ  1,546.89 จุด เพิ่มขึ้น 3.13 จุด (+0.20%) มูลค่าการซื้อขายราว 50,162 ล้านบาท
10 หุ้นดันดัชนีเช้านี้

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยเช้านี้แกว่งไซด์เวย์ไปทางพักฐาน  คล้ายกับตลาดหุ้นในภูมิภาคเอเชียที่เช้านี้เคลื่อนไหวในแดนลบเป็นส่วนใหญ่ จากปัจจัยเดิมกดดันในแง่จิตวิทยาเรื่องอัตราผลตอบแทนพันธบัตร (Bond yield) สหรัฐฯเร่งตัวขึ้น ทำให้เงินดอลลาร์สหรัฐแข็งค่า ส่งผลให้กองทุนต่างชาติต่างเทขายหุ้นในตลาดเอเชีย
อย่างไรก็ดี ปัจจัยหลักที่ต้องติดตามเป็นการประชุมคณะกรรมการนโยบายการเงินของธนาคารกลางของสหรัฐ (FOMC) ที่จะมีขึ้นในวันที่ 16-17 มี.ค.นี้ โดยเฉพาะการส่งสัญญาณเกี่ยวกับนโยบายการเงินหลัง Bond yield สูงขึ้น และติดตามรายละเอียดมาตรการกระตุ้นเศรษฐกิจของสหรัฐฯ ส่วนบ้านเราให้ติดตามแผนเปิดประเทศต้อนรับนักท่องเที่ยวต่างชาติต่อไป
แนวโน้มการลงทุนในช่วงบ่ายนี้ นายกรภัทร กล่าวว่า ตลาดฯคงแกว่งตัวในกรอบ โดยมีแนวรับ 1,529-1,523 จุด ส่วนแนวต้าน 1,550 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
EA มูลค่าการซื้อขาย 2,580.13 ล้านบาท ปิดที่ 57.50 บาท ลดลง 2.25 บาท
JKN มูลค่าการซื้อขาย 1,983.26 ล้านบาท ปิดที่ 11.30 บาท เพิ่มขึ้น 1.10 บาท
PTT มูลค่าการซื้อขาย 1,918.40 ล้านบาท ปิดที่ 41.75 บาท ลดลง 0.25 บาท
SCGP มูลค่าการซื้อขาย 1,714.71 ล้านบาท ปิดที่ 44.00 บาท ลดลง 0.75 บาท
SAWAD มูลค่าการซื้อขาย 1,400.25 ล้านบาท ปิดที่ 83.25 บาท ลดลง 0.50 บาท